Βασίλης Ψηφίδης

Ο Βασίλης Ψηφίδης είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρης Θεσσαλονίκης στα πρώτα χρόνια της Α' Εθνικής κατηγορίας και κατέκτησε με τους "κιτρινόμαυρους" το κύπελλο Ελλάδας του 1970.

Βιογραφία
Ο Ψηφίδης ξεκίνησε να αγωνίζεται από τα τμήματα υποδομής του Άρη και στις 9 Οκτωβρίου 1960 (για τον αγώνα της 4ης αγωνιστικής κόντρα στον Εθνικό Πειραιώς) εμφανίστηκε για πρώτη φορά με την φανέλα της ανδρικής ομάδας του συλλόγου, μετά από απαίτηση του Γιουγκοσλάβου προπονητή Σβέτισλαβ Γκλίσοβιτς.Svetislav Glišović | National Football Teams Στην σεζόν 1960-61, έπαιξε συνολικά σε πέντε παιχνίδια, ενώ την επόμενη χρονιά αγωνίστηκε στον δεύτερο γύρο του πρωταθλήματος. Αρχικά, χρησιμοποιήθηκε ως μέσος, αλλά ο Ιταλός προπονητής Έττορε Τρεβιζάν, τον τοποθέτησε στην θέση του αριστερού πλάγιου αμυντικού την σεζόν 1962-63.

Σύντομα, επέστρεψε στον χώρο του κέντρου, σε μία χρονιά που ο Άρης παρέμεινε στην πρώτη κατηγορία με μεγάλη δυσκολία. Ο Ψηφίδης υπήρξε από τους λίγους διακριθέντες των "κιτρίνων" και στην τελευταία αγωνιστική ημέρα του πρωταθλήματος, όπου ο Άρης αντιμετώπιζε τον Πανιώνιο στην Αθήνα, αναγκάστηκε να αγωνιστεί ως τερματοφύλακας στο δεύτερο ημίχρονο του αγώνα μετά τον τραυματισμό του Γιώργου Καλδεριμτζή, διατηρώντας την λευκή ισοπαλία.

Την επόμενη χρονιά, αγωνίστηκε και πάλι ως τερματοφύλακας στο εντός έδρας ντέρμπι με τον ΠΑΟΚ, διατηρώντας το 0-0.Εφημερίδα Μακεδονία, 4/2/1964, Σελίδα: 4 Εκείνη την περίοδο έπαιξε ως επιθετικός μέσος, βοηθώντας την ομάδα του να κερδίσει την ευρωπαϊκή της έξοδο, όπου αντιμετώπισε την ιταλική Ρόμα τον Σεπτέμβριο του 1964, με τον Ψηφίδη να αγωνίζεται και στις δύο αναμετρήσεις.Εφημερίδα Μακεδονία, 17/9/1964, Σελίδα: 5Εφημερίδα Μακεδονία, 1/10/1964, Σελίδα: 5 Τοποθετήθηκε στην θέση του αμυντικού χαφ στο εκτός έδρας παιχνίδι με την Κολωνία,Εφημερίδα Μακεδονία, 17/11/1965, Σελίδα: 5 ενώ έναν χρόνο αργότερα έπαιξε για τελευταία φορά πριν την προσωρινή του αποχώρηση από τους αγωνιστικούς χώρους στο ματς εναντίον της Γιουβέντους στο Καυτανζόγλειο στάδιο.Εφημερίδα Μακεδονία, 13/9/1966, Σελίδα: 9

Ο Ψηφίδης, μαζί με τον συμπαίκτη του Χρήστο Καμπουρλάζο, μετανάστευσαν στις Ηνωμένες Πολιτείες. Επέστρεψε στην Ελλάδα στα τέλη του 1968, παίρνοντας και πάλι τον ρόλο του αμυντικού μέσου στην ομάδα του Άρη.Εφημερίδα Μακεδονία, 25/12/1968, Σελίδα: 15 Αγωνίστηκε μέχρι το 1971, κατακτώντας με τους "κίτρινους" το κύπελλο Ελλάδας του 1970, όπου στον τελικό αγώνα πέρασε ως αλλαγή στο 59ο λεπτό.ΑΡΗΣ ΚΥΠΕΛΛΟΥΧΟΣ ΕΛΛΑΔΑΣ 1970: Η καλύτερη ομάδα όλων των εποχών

Το 1971, μετανάστευσε και πάλι, αρχικά στη Νότια Αφρική και στην συνέχεια επέστρεψε στις Ηνωμένες Πολιτείες. Έκλεισε την ποδοσφαιρική του καριέρα αγωνιζόμενος στην ομάδα της Καβάλας την σεζόν 1973-74.Greece 1973/74 - RSSSF Βραβεύθηκε από τον Α.Σ. Άρη τον Μάρτιο του 2012, δωρίζοντας και ο ίδιος μία πλακέτα προς τον σύλλογο.Δηλώσεις του Βασίλη Ψηφίδη στη γιορτή του Άρη - YouTube

Στατιστικά
ΔιοργάνωσηΑγώνεςΓκολ Πρωτάθλημα Ελλάδας / Α' Εθνική  151  6 Κύπελλο Ελλάδας  17  2 Ευρωπαϊκοί αγώνες  7  0 Αγώνες κατάταξης  4  0
</div>

Παραπομπές

 Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Ψηφίδης Βασίλης | aris.re
 Πρωτοχρονιά με τον Βασίλη Ψηφίδη

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές